CELEX: 62014CN0353
Language: el
Date: 2014-07-22 00:00:00
Title: Υπόθεση C-353/14: Αίτηση προδικαστικής αποφάσεως την οποία υπέβαλε το Juzgado de lo Social n ° 2 de Terrassa (Ισπανία) στις 22 Ιουλίου 2014 — Elisabet Rion Bea κατά Bankia, SA κ.λπ.

29.9.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 339/13
            
         Αίτηση προδικαστικής αποφάσεως την οποία υπέβαλε το Juzgado de lo Social no 2 de Terrassa (Ισπανία) στις 22 Ιουλίου 2014 — Elisabet Rion Bea κατά Bankia, SA κ.λπ.
   (Υπόθεση C-353/14)
   2014/C 339/15
   Γλώσσα διαδικασίας: η ισπανική
   
      Αιτούν δικαστήριο
   
   Juzgado de lo Social no 2 de Terrassa
   
      Διάδικοι στην υπόθεση της κύριας δίκης
   
   
      Ενάγουσα: Elisabet Rion Bea
   
      Εναγόμενοι: Bankia, SA, Sección Sindical UGT, Sección Sindical CCOO, Sección Sindical ACCAM, Sección Sindical CSICA, Sección Sindical SATE και Fondo de Garantía Salarial
   
      Προδικαστικά ερωτήματα
   
   
               1)
            
            
               Μήπως το άρθρο 56 του Εργατικού Κώδικα —βασιλικό διάταγμα 1/1995, της 24ης Μαρτίου 1995—, η πέμπτη μεταβατική διάταξη του νόμου 3/2012, της 6ης Ιουλίου 2012, για τη θέσπιση επειγόντων μέτρων για τη μεταρρύθμιση της αγοράς εργασίας (Ley 3/2012 de medidas urgentes para la reforma del mercado laboral) και τα άρθρα 123 και 124, παράγραφος 13, του νόμου περί δικαστηρίων εργατικών διαφορών (Ley Reguladora de la Jurisdicción Social) —νόμος 36/2011, της 10ης Οκτωβρίου 2001 (λόγω σιωπηρής παραπομπής στα ανωτέρω άρθρα)— αντίκεινται στα άρθρα 107 και 108 της Συνθήκης για τη λειτουργία της Ευρωπαϊκής Ένωσης —στην ενοποιημένη απόδοσή της— στο μέτρο που στην ουσία αυξάνουν τις αποζημιώσεις που εγκρίθηκαν με την απόφαση της Επιτροπής στην υπόθεση σχετικά με την κρατική ενίσχυση SA.35253 (2012/N), αναδιάρθρωση και ανακεφαλαίωση του ομίλου BFA στην Ισπανία;
            
         
               2)
            
            
               Μήπως ερμηνεία των εν λόγω εθνικών διατάξεων κατά τρόπο που θα παρείχε στο εθνικό δικαστήριο τη δυνατότητα, σε περίπτωση κηρύξεως σύννομης της απολύσεως, να προσαρμόσει τις αποζημιώσεις στο προβλεπόμενο από την εθνική νομοθεσία ελάχιστο νόμιμο θα αντέβαινε στις προαναφερθείσες διατάξεις του δικαίου της Ένωσης και στην απόφαση της Επιτροπής στην υπόθεση σχετικά με την κρατική ενίσχυση SA.35253 (2012/N), αναδιάρθρωση και ανακεφαλαίωση του ομίλου BFA στην Ισπανία;
            
         
               3)
            
            
               Μήπως ερμηνεία των εν λόγω εθνικών διατάξεων κατά τρόπο που θα παρείχε στο εθνικό δικαστήριο τη δυνατότητα, σε περίπτωση κηρύξεως καταχρηστικής της απολύσεως, να προσαρμόσει τις αποζημιώσεις στο ποσό που ορίστηκε στη συμφωνία κατά την περίοδο των διαβουλεύσεων, υπό την προϋπόθεση ότι αυτό είναι ανώτερο από το ελάχιστο νόμιμο, αλλά κατώτερο από το μέγιστο νόμιμο, θα αντέβαινε στις προαναφερθείσες διατάξεις του δικαίου της Ένωσης και στην απόφαση της Επιτροπής στην υπόθεση σχετικά με την κρατική ενίσχυση SA.35253 (2012/N), αναδιάρθρωση και ανακεφαλαίωση του ομίλου BFA στην Ισπανία;